gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3408, del 08-01-1999 (1998/11631)

Informació pública de l'aprovació inicial de la modificació puntual número 8 del Pla General d'Ordenació Urbana de Manises (barri de Sant Jeroni) i el Pla de Reforma Interior corresponent a aquest barri.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3408

Data del DOGV
:   08-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11880


Organisme emissor
:   Ajuntament de Manises

Tipus de document
:   Anunci

Informació pública de l'aprovació inicial de la modificació puntual número 8 del Pla General d'Ordenació Urbana de Manises (barri de Sant Jeroni) i el Pla de Reforma Interior corresponent a aquest barri. [1998/M11238]
  
El Ple de l'Ajuntament de Manises, en sessió celebrada el dia 24 de novembre de 1998, va adoptar el següent acord:
  
Primer
  
Aprovar inicialment la modificació puntual número 8 del Pla General d'Ordenació Urbana del municipi de Manises (barri de Sant Jeroni). Sotmetre aquesta modificació a informació per termini d'un mes mitjançant la publicació d'un edicte en el Diari Oficial de la Generalitat Valenciana i en un periòdic d'àmplia difusió a la localitat.
  
Segon
  
Aprovar inicialment el Pla de Reforma Interior redactat pels serveis tècnics municipals. Sotmetre a informació pública durant el termini de 20 dies el Pla de Reforma Interior corresponent al barri de Sant Jeroni, mitjançant la publicació d'un edicte en el Diari Oficial de la Generalitat Valenciana i en un periòdic d'àmplia difusió a la localitat.
  
De conformitat amb els articles 102 del Text Refós de la Llei del Sòl i 57 de la Llei 6/1994 Reguladora de l'Activitat Urbanística, aquesta aprovació du aparellada la suspensió de l'atorgament de llicències en l'àmbit de la modificació proposada.
  
L'expedient es troba de manifest al Departament d'Urbanisme i Medi Ambient, i els interessats podran presentar al·legacions durant els terminis indicats.
Diari Oficial de la Generalitat Valenciana


Sumari del DOGV 3440, del 23-02-1999 (1999/1370)

Recurs contenciós administratiu número 01/0156/1998.
----------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1370


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0156/1998. [1999/Q1370]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora Juana Álvarez Díaz ha interposat un recurs contenciós administratiu, amb el número 01/0156/1998, contra la Resolució de 14 de novembre de 1997, dictada per la Conselleria d'Obres Públiques, Urbanisme i Transports, en l'expedient número PEX-1/97 FBc/dv, sobre Urbanització Coordinació Territorial, sobre l'aprovació definitiva de la relació de propietaris afectats per l'expropiació de la fase 1.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3509, del 03-06-1999 (1999/4400)

Informació pública de l'estudi de detall instat per la senyora María Dolores Pérez Arnal del carrer Senda del Carmen, sense número, de Nàquera.
-----------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4400


Organisme emissor
:   Ajuntament de Nàquera

Tipus de document
:   Anunci

Informació pública de l'estudi de detall instat per la senyora María Dolores Pérez Arnal del carrer Senda del Carmen, sense número, de Nàquera. [1999/4400]
  
Amb data 11 de març de 1999 fou sol·licitada la tramitació de l'estudi de detall en la Senda del Carmen, sense número, de Nàquera, per la senyora María Dolores Pérez Arnal.
  
L'esmentat estudi de detall ha estat elaborat pel senyor José María Rupérez Castrillo.
  
De conformitat amb allò establit a l'article 45 i següents de la Llei 6/1994, de 15 de novembre, de la Generalitat Valenciana, LRAU, la comissió de govern, en sessió de data 30 de març de 1998, ha acordat sotmetre a informació pública l'esmentat estudi de detall, durant el termini de 20 dies, a fi que pels interessats es puguen efectuar les al·legacions que consideren convenients, comptadors des de l'endemà de la seua publicació al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3423, del 29-01-1999 (1999/589)

Informació pública de l'aprovació del Projecte d'Urbanització en l'àmbit del Programa d'Actuació Integrada al Carrer del Mestre Elies.
--------------------------------------------------------------------------------------------------------------------------------------

### Dades del document

Número de DOGV
:   3423

Data del DOGV
:   29-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/589


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació del Projecte d'Urbanització en l'àmbit del Programa d'Actuació Integrada al Carrer del Mestre Elies. [1999/M589]
  
El senyor José María Ángel Batalla, alcalde president de l'Ajuntament de l'Eliana, fa saber:
  
Que el Ple de l'Ajuntament, en sessió celebrada el dia 17 de desembre de 1998, va adoptar entre altres el següent acord:
  
Primer
  
Aprovar el Projecte d'Urbanització en l'àmbit del Programa d'Actuació Integrada al Carrer del Mestre Elies, presentat pel senyor Rafael García Noguera i altres.
  
Segon
  
El present acord queda supeditat en la seua eficàcia a la publicació prèvia de l'acord del Ple d'aprovació i adjudicació del PAI, moment a partir del qual automàticament adquireix plena eficàcia.
  
Tercer
  
El present acord haurà de ser notificat als interessats en el Diari Oficial de la Generalitat Valenciana i Butlletí Oficial de la Província, una vegada complit el punt anterior.
  
Contra la present resolució, que posa fi a la via administrativa, es pot interposar recurs contenciós administratiu davant el Jutjat Contenciós Administratiu de València, en el termini de dos mesos, comptats a partir del següent a la recepció de la notificació, i sense perjudici que puga interposar-se qualsevol altre recurs que es considere procedent.
  
Tot això de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 3518, del 16-06-1999 (1999/5384)

Informació pública del Pla General d'Ordenació Urbana de Daya Vieja.
--------------------------------------------------------------------

### Dades del document

Número de DOGV
:   3518

Data del DOGV
:   16-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5384


Organisme emissor
:   Ajuntament de Daya Vieja

Tipus de document
:   Anunci

Informació pública del Pla General d'Ordenació Urbana de Daya Vieja. [1999/Q5384]
  
En la sessió plenària del dia 7 de maig de 1999 es va adoptar, entre uns altres, l'acord següent:
  
Vist el document del Pla General d'Ordenació Urbana elaborat per Cauce, Proyectos y Obras, SA, en virtut del que s'estableix en els articles 35 i següents de la Llei Reguladora de l'Activitat Urbanística, s'acorda exposar al públic, pel període d'un mes, aquest projecte de Pla General d'Ordenació Urbana.
  
Així mateix, s'acorda publicar aquest acord en el Butlletí Oficial de la Província d'Alacant, Diari Oficial de la Generalitat Valenciana i en un periòdic de la localitat.
  
Facultar l'alcalde perquè realitze aquestes gestions.
Diari Oficial de la Generalitat Valenciana


Sumari del DOGV 3520, del 18-06-1999 (1999/4397)

RESOLUCIÓ de 7 de maig de 1999, de la Universitat d'Alacant, per la qual es fa pública la composició de unes comissions jutjadores de concursos docents.
--------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/4397


Organisme emissor
:   Universitat d'Alacant

Tipus de document
:   Resolució

RESOLUCIÓ de 7 de maig de 1999, de la Universitat d'Alacant, per la qual es fa pública la composició de unes comissions jutjadores de concursos docents. [1999/Q4397]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i vocals secretaris per aquesta Universitat, i fet el sorteig establit en l'article 6.6 de l'esmentat Reial Decret 1.888/1984, aquest Rectorat fa pública la composició de les comissions que han de resoldre els concursos per a la provisió de places de professorat, convocades per les resolucions d'aquesta Universitat de data 20 de novembre de 1998 (BOE de 16 de desembre) i 23 de desembre de 1998 (BOE 29 de gener de 1999), i que s'indiquen en l'annex d'aquesta resolució.
  
Aquestes comissions hauran de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució, els interessats hi podran presentar una reclamació davant el rector en el termini de 15 dies hàbils a partir de l'endemà de la publicació.
Diari Oficial de la Generalitat Valenciana


Sumari del DOGV 3604, del 14-10-1999 (1999/8451)

Informació pública de la modificació puntual de l'ordenació detallada del sector Senda de les Vaques-Alqueria de Navarrete.
---------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8451


Organisme emissor
:   Ajuntament de Sedaví

Tipus de document
:   Anunci

Informació pública de la modificació puntual de l'ordenació detallada del sector Senda de les Vaques-Alqueria de Navarrete. [1999/M8451]
  
En data 29 de setembre de 1999, l'ajuntament ha resolt exposar al públic el document de la modificació puntual de l'ordenació detallada del sector Senda de les Vaques-Alqueria de Navarrete del sòl urbanitzable homologat a la Llei Reguladora de l'Activitat Urbanística del Pla General d'Ordenació Urbana, per termini d'un mes per a formulació d'al·legacions.
Diari Oficial de la Generalitat Valenciana


Sumari del DOGV 3534, del 08-07-1999 (1999/5684)

Recurs contenciós administratiu número 02/2913/1998. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/5684


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/2913/1998. Notificació i citació a comparéixer. [1999/Q5684]
  
El secretari general de la Conselleria d'Economia, Hisenda i Administració Pública, fa saber:
  
Que la senyora Remedios Ibáñez Soler ha interposat el recurs contenciós administratiu número 02/2913/1998, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 8 d'octubre de 1998, el director general de la Funció Pública, sobre convocatòria del concurs de trasllats 1/9933 NO, auxiliar de gestió.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica, als possibles interessats, que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3409, del 11-01-1999 (1999/67)

DECRET 207/1998, de 23 de desembre, del Govern Valencià, pel qual s'aprova la concessió d'avals de la Generalitat Valenciana a Reciplasa (Reciclados de Residuos La Plana, SA).
-------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/23/207/dof/vci/html**

### Dades del document

Número de DOGV
:   3409

Data del DOGV
:   11-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/67


Data del document
:   23-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * garantia
    * gestió de residus
    * empresa privada

DECRET 207/1998, de 23 de desembre, del Govern Valencià, pel qual s'aprova la concessió d'avals de la Generalitat Valenciana a Reciplasa (Reciclados de Residuos La Plana, SA). [1999/M67]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, la Llei 15/1997, de 29 de desembre, de Pressupostos de la Generalitat Valenciana per a l'exercici 1998, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques fins a un límit de 75.000 milions de pessetes.
  
D'acord amb això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 23 de desembre de 1998,
  
decrete
  
Article únic
  
Autoritzar el conseller d'Economia, Hisenda i Administració Pública per a la firma d'avals de Tresoreria a favor de l'empresa pública Reciplasa (Reciclados de Residuos La Plana, SA), destinats a garantir operacions de crèdit per import global de 2.099.304.289 de pessetes de principal, que s'han de formalitzar amb el Banco Central Hispano, SA, i el Banco de Santander, SA, a fi de cobrir les necessitats de finançament de la societat, derivades de la construcció d'una planta de tractament i compostatge amb el seu abocador de rebuig a Onda i d'una planta de transferència a Almassora.
  
Així mateix, és autoritzat per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
Disposició final
  
S'autoritza el conseller d'Economia, Hisenda i Administració Pública perquè determine les altres condicions dels avals a prestar, en el marc del que estableix la Llei d'Hisenda Pública de la Generalitat Valenciana.
  
Valencia, 23 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI
Diari Oficial de la Generalitat Valenciana


Sumari del DOGV 3589, del 23-09-1999 (1999/7932)

RESOLUCIÓ d'11 de setembre de 1999, de la Universitat d'Alacant per la qual nomena professor titular d'escola universitària, en l'àrea de coneixement d'Arquitectura i Tecnologia de Computadores, el senyor Antonio Soriano Payá.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7932


Organisme emissor
:   Universitat d'Alacant

Tipus de document
:   Resolució

RESOLUCIÓ d'11 de setembre de 1999, de la Universitat d'Alacant per la qual nomena professor titular d'escola universitària, en l'àrea de coneixement d'Arquitectura i Tecnologia de Computadores, el senyor Antonio Soriano Payá. [1999/Q7932]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió Docent Jutjadora del concurs convocat per la Resolució de 23 de desembre de 1998 (BOE de 29 de gener de 1999), d'aquesta Universitat d'Alacant, es nomena professor titular d'escola universitària (A-2070), en l'àrea de coneixement d'Arquitectura i Tecnologia de Computadores, Departament de Tecnologia Informàtica y Computació, el senyor Antonio Soriano Payá.
  
Alacant, 11 de setembre de 1999.- El rector, en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3566, del 23-08-1999 (1999/7521)

Informació pública del Programa per al desenvolupament de l'actuació integrada de la unitat d'execució núm. 3.
--------------------------------------------------------------------------------------------------------------

### Dades del document

Número de DOGV
:   3566

Data del DOGV
:   23-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7521


Organisme emissor
:   Ajuntament de Rafelbunyol

Tipus de document
:   Anunci

Informació pública del Programa per al desenvolupament de l'actuació integrada de la unitat d'execució núm. 3. [1999/X7521]
  
Per Resolució d'aquesta Alcaldia, de data 12 d'agost de 1999, s'ha acordat l'exposició al públic del Programa per al desenvolupament de l'actuació integrada de la unitat d'execució núm. 3, presentada pels propietaris inclosos dins de l'àmbit de la dita unitat d'execució i redactat per l'arquitecte senyor Remigio Oltra Mestre. El dit programa inclou la proposta de reparcel·lació de la citada unitat d'execució.
  
El que se sotmet a informació al públic pel termini de vint dies, comptats des de l'última publicació d'aquest edicte, als efectes de presentació d'alternatives tècniques i al·legacions. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques tindrà lloc en la següent data hàbil a la conclusió del termini per a presentar-les, excepte el supòsit de pròrroga previst en l'article 46.4 de la LRAU.
  
El que es fa públic en compliment d'allò que s'ha establit en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3584, del 16-09-1999 (1999/7805)

RESOLUCIÓ de 27 de juliol de 1999, de la Universitat de València, per la qual nomena, en virtut de concurs, el senyor Vicente Cerverón Lleó professor titular d'universitat de l'àrea de coneixement de Ciència de la Computació i Intel·ligència Artificial.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3584

Data del DOGV
:   16-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7805


Organisme emissor
:   Universitat de València

Tipus de document
:   Resolució

RESOLUCIÓ de 27 de juliol de 1999, de la Universitat de València, per la qual nomena, en virtut de concurs, el senyor Vicente Cerverón Lleó professor titular d'universitat de l'àrea de coneixement de Ciència de la Computació i Intel·ligència Artificial. [1999/M7805]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 29 de desembre de 1999 (BOE de 28 de gener de 1999) per a la provisió de la plaça de professor titular d'universitat (concurs número 44/1999), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Vicente Cerverón Lleó professor titular d'universitat en l'àrea de coneixement de Ciència de la Computació i Intel·ligència Artificial, adscrita al Departament d'Informàtica i Electrònica.
  
València, 27 de juliol de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3452, del 11-03-1999 (1999/1381)

Ressenya dels acords d’aprovació definitiva de plans d’urbanisme adoptats per la Comissió Territorial d’Urbanisme d’Alacant el 8 de juny de 1998, relativa a l’homologació i pla parcial residencial baixa densitat, sector 5, Barranquet, dels Poblets.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1381


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya dels acords d'aprovació definitiva de plans d'urbanisme adoptats per la Comissió Territorial d'Urbanisme d'Alacant el 8 de juny de 1998, relatiu a l'homologació i pla parcial residencial baixa densitat, sector 5, Barranquet, dels Poblets. [1999/S1381]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.349, de 24 de novembre de 1994), es publica una ressenya dels acords d'aprovació definitiva de plans d'urbanisme adoptats per la Comissió Territorial d'Urbanisme d'Alacant el 8 de juny de 1998, i publicada la resolució amb les normes urbanístiques aprovades en el Butlletí Oficial de la Província d'Alacant núm. 287, de 16 de desembre de 1998.
  
Els Poblets. Homologació i pla parcial residencial de baixa densitat, sector 5, Barranquet.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjuí d'interposar qualsevol altre que es considere oportú.